Frygtelig lykkelig

Frygtelig lykkelig er en dansk thriller fra 2008. Manuskriptet er skrevet av Henrik Ruben Genz og Dunja Gry Jensen etter Erling Jepsens roman fra 2004 med samme navn. Historien er basert på virkelige hendelser. Genz har også regissert filmen.

Handlingen utspiller seg i Højer i Sønderjylland.

I juli 2008 vant Frygtelig lykkelig hovedprisen Grand Prix Crystal Globe på Karlovy Vary internasjonale filmfestival. Etter premiereweekenden var filmen ifølge Nordisk Film sett av 31 424 personer. Filmen mottok i 2009 syv Robert-statuetter, blant annet for årets spillefilm og seks Bodilpriser, inkludert Bodilprisen for beste danske film.

Handling 
Robert Hansen arbeider som politimann i København, men har blitt omplassert av sin overordnede til en midlertidig stilling som eneste politimann i den lille landsbyen Skarrild - som ligger i et myrlendt lavland. Robert har akkurat kommet ut av terapi etter et sammenbrudd han opplevde etter å ha truet sin utro kone og den nye kjæresten hennes med en pistol. Robert håper at oppholdet i landsbyen skal være raskt overstått, slik at han kan gjenforenes med datteren Josefine - som har fått beskjed om at Robert nå befinner seg i Australia.

I Skarrild møter Robert noen fra de uvanlige lokalbefolkningen, deriblant Dr. Zerleng og hans to kumpaner, kjøpmannen og presten. Han møter også Ingelise Buhl, et offer for overgrep i ekteskapet sitt. Robert besøker også den lokale sykkel-butikken. Men det er ingen ansatte i butikken, og Robert blir fortalt at eieren av butikken plutselig forsvant for en stund siden. Etter hvert blir det klart for Robert at de lokale innbyggerne foretrekker å sørge for rettferdighet på deres egen måte, i steden for å involvere myndighetene eller politiet.

Robert utvikler romantiske følelser for Ingelise. Etter enda et tilfelle av overgrep fra ektemannen hennes, Jørgen, går Robert hjem til henne for å sjekke hvordan hun har det. Jørgen har drukket alt for mye alkohol, og har sovnet i gangen. Robert finner Ingelise liggende i sengen, noe forslått, og hun begynner å forføre Robert. De har sex - med når stønn fra Ingelise truer med å vekke Jørgen, forsøker Robert å dempe henne med en pute. Dette kveler henne ved et uhell. 

Robert klarer å snike seg vekk fra huset, uten å vekke Jørgen. Dagen etter blir resten av lokalbefolkningen varslet, og Robert kommer til åstedet for å undersøke saken. Når doktoren har undersøkt liket, erklærer han at dødsfallet skyldes hjertestans. Mens Robert oppdager at han mistet en knapp fra uniformen hans under kampen deres. Men de fleste innbyggerne i området tror at Jørgen var ansvarlig for dødsfallet.

Medvirkende 
 Jakob Cedergren som Robert Hansen - Byens landbetjent 
 Kim Bodnia som Jørgen - Ingerlises mann
 Lene Maria Christensen som Ingelise Buhl 
 Lars Brygmann som Dr. Zerleng

Referanser

Eksterne lenker 
 

Danske kriminalfilmer
Danske thrillerfilmer
Filmer fra 2008
Danskspråklige filmer
Filmer basert på bøker
Bodilprisen for beste danske film
Robertprisen for årets danske spillefilm
Filmer lagt til Danmark